stanford-oval/wikipedia huggingface dataset:
קרחון איל

| --- | --- |

 מידע כללי
 מיקום:  וושינגטון 
 קואורדינטות:  47°43′37″N 123°20′20″W﻿ / ﻿47.7269°N 123.339°W﻿ / 47.7269; -123.339
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קרחון איל(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה קרחון איל(למפת וושינגטון רגילה) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט קרחון איל(למפת וושינגטון מוגדלת) אולימפיה סיאטל ספוקיין טקומה ונקובר אוורט יאקימה בלינגהאם קנוויק ונאטצ'י קנדה א י י ד ה ו  אורגון האוק. השקט קרחון איל
 
קרחון איל (באנגלית: Eel Glacier) הוא קרחון הממוקם צפונית להר אנדרסון וממזרח לפסגת ווסט, בשטח הפארק הלאומי אולימפיק במחוז ג'פרסון, במדינת וושינגטון, שבארצות הברית.
מוצאו של הקרחון בגובה של 2,000 מטרים מעל פני הים. הקרחון זורם לכיוון צפון, ויורד לגובה של 1,600 מטרים מעל פני הים בקצהו.
לקרחון יש זרוע העולה לגובה של 2,200 מטרים מעל פני הים.
גובהו הממוצע של הקרחון הוא 1,820 מטרים מעל פני הים.
אורכו של הקרחון 1.69 קילומטרים.
מי הקרחון הנמסים מזינים את נחל סילט (Silt Creek).
היסטוריה

בשל התחממות כדור הארץ, בין השנים 1920 ו-2009 הקרחון נסוג משמעותית, והפסיד 50% משטחו.
לקריאה נוספת

• J.L. Riedel, Steve Wilson, William Baccus, Michael Larrabee, T.J. Fudge, Andrew Fountain, , Journal of Glaciology, Volume 61, Issue 225, 2015, pp. 8-16, DOI: https://doi.org/10.3189/2015JoG14J138
הערות שוליים

1 2  מידע גאוגרפי
1 2 3 4  מפת קרחון איל
↑  ראו ב"לקריאה נוספת" במאמר Glacier status and contribution to streamflow in the Olympic Mountains
| קרחוני רכס ההרים האולימפיים |
| --- | --- | --- |
| קרחוני הר אולימפוס | אייס ריוור • בלו • ג'פרז • הו • וייט • יוברט • יומס |  |
| קרחוני הר אנדרסון | איל • אנדרסון • הנגינג |  |
| קרחונים על הרים אחרים ברכס | ליליאן • פיירצ'יילד • קארי • קוויטס • קמרון |  |
| --- | --- |
בקרת זהויות :  VIAF: 315529640   WorldCat (עם VIAF): 315529640
קייט אפטון

| --- | --- |

אפטון ב-2011
 לידה:  10 ביוני 1992 (בת 32) מישיגן, ארצות הברית
 שם לידה:  Katherine Elizabeth Upton 
 מדינה:  ארצות הברית 
 השכלה:  האקדמיה האפיסקופלית של השילוש הקדוש 
 תקופת הפעילות:  מ-2009
 מקצוע:  דוגמנית, שחקנית
 בן או בת זוג:  ג'סטין ורלנדר (2017–?) 
 מספר צאצאים:  1
 חתימה:   
 www.kateupton.com
 
קתרין אליזבת "קייט" אפטון (באנגלית: Katherine Elizabeth "Kate" Upton, נולדה ב-10 ביוני 1992) היא דוגמנית ושחקנית אמריקאית, ידועה בשל הופעתה על השער של גיליון בגדי הים של ספורטס אילוסטרייטד במשך שנתיים ברציפות - בשנים 2012 ו-2013. בנוסף, היא כיכבה בשער בגיליון חגיגות המאה שנה למגזין ואניטי פייר.
ביוגרפיה

אפטון נולדה בסנט ג'וזף, מישיגן, וגדלה במלבורן שבפלורידה. היא בתם של שלי, אלופת טקסס בטניס לשעבר ולג'ף אפטון. דודה הוא חבר הקונגרס האמריקאי, פרד אפטון.
בילדותה היא החלה לרכוב על סוסים, ועד גיל 16 זכתה בחמש אליפויות בארצות הברית והייתה מדורגת במקום השלישי של APHA, אגודת סוסי הפיינט של אמריקה.
ביוגרפיה > קריירה

אפטון השתתפה ביום גיוסים של סוכנות הדוגמנות עלית ב-2008, והיא הוחתמה על חוזה באותו יום. לאחר שנתיים היא עברה לניו יורק, שם היא הוחתמה בסוכנות הדוגמנות IMG.
ב-2010 היא נבחרה להיות הפנים של המותג Guess. ב-2011 אפטון נבחרה להופיע בגיליון בגדי הים של ספורטס אילוסטרייטד, ושם זכתה לכינוי "טירונית השנה". היא הופיעה במגזינים קומפלקס ואסקווייר שהכתירו אותה כ"האישה של קיץ 2011". באותה שנה היא הופיעה לראשונה בסרט הקולנוע מיליארד סיבות לשוד לצידם של בן סטילר ואדי מרפי. בשנת 2013 השתתפה לצד נינה אגדל בפרסומת במשחק הסופרבול.
ב-2014, הופיעה בקליפ של ליידי אנטבלום לשיר "Bartender". בדצמבר אותה שנה, זכתה בתואר "האישה הסקסית בעולם" של מגזין פיפל.
ב-2017 הופיעה בשלישית בשער גיליון בגדי הים של ספורטס אילוסטרייטד.
מ-2014 בזוגיות עם מגיש הבייסבול, באותה תקופה של דטרויט טייגרס, ג'סטין ורלנדר ובמאי 2016 הם התארסו. הזוג התחתן באיטליה ב-2017 ובנובמבר 2018 נולדה לזוג בת.
פילמוגרפיה > קולנוע

מיליארד סיבות לשוד - 2011.
קרועים על כל הראש - 2012
האישה האחרת - 2014
עצירה בין טיסות - 2017
אדם פרוע - 2017
פילמוגרפיה > טלוויזיה

רובוט צ'יקן - 2018
הערות שוליים

↑  הידיעה באתר המגזין
↑  Kate Upton Gives Birth to First Child, Daughter Genevieve — See Her First Photos!, Peoplemag (באנגלית)
| --- | --- |
בקרת זהויות :  BnF: cb16937970h (data)  GND: 1162657529  ISNI: 0000 0004 3482 3929  LCCN: no2014074505  NTA: 381187322  SUDOC: 18219132X  VIAF: 309564060   WorldCat (עם VIAF): 309564060
קוף מלברוק

| קוף מלברוק |
| --- | --- |
 קוף מלברוק
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: קופים בעלי זנב
סוג:: קוף ירוק
מין:: קוף מלברוק
שם מדעי
 Chlorocebus cynosuros ‏סקופולי, 1786
תחום תפוצה


קוף מלברוק (שם מדעי: Chlorocebus cynosuros) הוא מין של קוף קטן מהסוג קוף ירוק החי בסוואנות של דרום-מרכז אפריקה בין הרפובליקה הדמוקרטית של קונגו, אנגולה, בוצואנה ונמיביה מחופי האוקיינוס האטלנטי עד לזמביה במזרח. בעבר מין זה היה תת-מין של קוף ורווט או של קוף סוואנה ירוק.
קוף זה מגיע לאורך 40–60 ס"מ, עם זנב באורך 70 ס"מ ולמשקל 4–6 ק"ג כשהזכרים יותר גדולים מהנקבות וצבע פרוותו ירוק-זית ואפור בחלק התחתון. הראשים כהים והזכרים בעלי איברי מין בצבע כחול. הם חיים בחבורות קטנות שלעיתים נמצאים בהם עד 50 פרטים אשר פעילים במשך היום.
קופים אלה אוכלי כל הניזונים ממיני פירות, זרעים, פרחים, חרקים, לטאות, ביצים וגוזלים. הם מטפסים ביעילות על העצים ולעיתים חיים ביערות גשם, לפעמים עד גובה 4,500 מ'. קוף זה נפוץ ואינו מצוי בסכנה בטבע.
הערות שוליים

↑  קוף מלברוק באתר הרשימה האדומה של IUCN
ערך זה הוא קצרמרבנושא יונקים. אתם מוזמנים לתרום לוויקיפדיה ו.
קניון האמירויות

| --- | --- |

 מידע כללי
 סוג:  shopping mall 
 כתובת:  דובאי 
 מיקום:  דובאי 
 מדינה:  איחוד האמירויות הערביות 
 בעלים:  Majid Al Futtaim 
 הקמה ובנייה
 תקופת הבנייה:  ?–2005
 תאריך פתיחה רשמי:  28 בספטמבר 2005 
 מידות
 קומות:  3
 קואורדינטות:  25°07′05″N 55°12′02″E﻿ / ﻿25.118055555556°N 55.200555555556°E﻿ / 25.118055555556; 55.200555555556
 www.malloftheemirates.com
  (למפת דובאי מוגדלת) קניון האמירויות(למפת דובאי רגילה) קניון האמירויות he
 
קניון האמירויות (בערבית: مول الإمارات) הוא קניון שנמצא בדובאי שבאיחוד האמירויות הערביות. הקניון נפתח בספטמבר 2005.
הקניון מכיל מספר קומות שהם יש כ-630 חנויות קמעונאיות, כ-7900 מקומות חניה, מעל 100 מסעדות ובתי קפה ואף כ-80 חנויות יוקרה, מלבד אלו בשטח הקניון יש גם את תיאטרון והאמנויות הקהילתי של דובאי שמכיל כ-500 מקומות ישיבה.
בין הרשתות להם יש חנויות בקניון נמנים צ'יזקייק פקטורי, האגן דאז, קרפור, מרקס אנד ספנסר וכן רשתות רבות נוספות.
בנובמבר 2005 הוא זכה בתואר הקניון החדש המוביל בעולם בטקס פרסי הנסיעות העולמיים שהתקיים בלונדון. בשנת 2017, בחר עיתון העסקים האמריקאי, פורבס בקניון האמירויות כאחד מחמשת הקניונים המובילים בדובאי.
בשטח הפארק קיים פארק השלג המקורה הגדול בעולם "סקי דובאי" וכן מרכז בילוי למשפחות שכולל אולם עם כ-180 מכונות משחק, שולחנות ביליארד וכן כ-12 מסלולי באולינג.
הפרויקט הושק באוקטובר 2003 והקמתו עלתה כ-800 מיליון דירהם, סוג האדריכלות במתחם בן שלוש הקומות משלבת מספר אלמנטים בסגנון ערבי וים תיכוני.
הקניון נפתח לעסקים ב־28 בספטמבר 2005 עם טקס חניכה רשמית חודש לאחר הפתיחה.
גלריה

הקניון בעת הקמתו, נובמבר 2004
הקניון
הקניון, במרכז התמונה יש עמדת מכירה של רשת סמסונג אלקטרוניקה
הערות שוליים

↑  Matthew Kassel (14 בפברואר 2012). "The Coolest Shopping Malls – Business Insider". Business Insider. {{cite web}}:  (עזרה)
↑  "Your Local Travel Guide to Worldwide Destinations – My Destination". MyDestination.com Hubsite Travel.
↑  Dubai FAQs. "Mall of the Emirates".
↑  "The Five Best Shopping Malls In Dubai". נבדק ב-2017-01-04.
1 2  "Gulf Construction Online – Work progresses on Mall of the Emirates".
↑  Yamurai Zendera. "Special report: The UAE's most iconic projects".
ערך זה הוא קצרמרבנושא איחוד האמירויות הערביות. אתם מוזמנים לתרום לוויקיפדיה ו.
קרחון אייסברייקר

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  73°37′00″S 166°10′01″E﻿ / ﻿73.6167°S 166.167°E﻿ / -73.6167; 166.167
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון אייסברייקר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון אייסברייקר
 
קרחון אייסברייקר (באנגלית: Icebreaker Glacier) הוא קרחון עמק גדול, באזור חוף בורכגרווינק בארץ ויקטוריה שבאנטארקטיקה.
הקרחון ממוקם 16 קילומטרים צפונית-מזרחית להר מונטיגל.
הקרחון מנקז את המישור שבין הרי מונטיגל והר מרצ'יסון; הקרחון זורם לכיוון דרום-מערב מרכס מאונטניר.
בשפכו, בסמוך לנקודת הרמס, הקרחון מתמזג עם קרחון פיצג'רלד.
והקרחון המשולב נשפך אל מפרץ ליידי ניונס.
היסטוריה > מקור השם

שמו של הקרחון ניתן לו על ידי משלחת הסקר הגאולוגי האנטארקטי של ניו זילנד (אשר חקרה את אנטארקטיקה בעונת המחקר (הקיץ האנטארקטי) 1958–1959).
השם ניתן להוכרת הסיוע שניתן לחקר אנטארקטיקה על ידי צי ארצות הברית ומשמר החופים של ארצות הברית, אשר סייעו, בין היתר, בספינות שוברות קרח למחקר אנטארקטיקה (באנגלית "אייסברייקר" משמעו "שובר קרח"), וכן סייעו בתמיכה ובמתן מדענים, ובספינת נוספות אשר הובילו צוותים, ציוד ואספקה.
לקריאה נוספת

• Sergio Rocchi, Pietro Armienti, Massimo D'Orazio, Sonia Tonarini, Jan R. Wijbrans, Gianfranco Di Vincenzo, , Journal of Geophysical Research, Solid Earth, Volume 107, Issue B9, September 2002, Pages ECV 5-1-ECV 5-22, https://doi.org/10.1029/2001JB000515
קוף ירוק

| קוף ירוק |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: קופים בעלי זנב
תת־משפחה:: גנונים
סוג:: קוף ירוק
שם מדעי
 Chlorocebus ‏גריי, 1870

4 מיני קופים ירוקים
קוף ירוק או גונון קטן (שם מדעי: Chlorocebus) הוא סוג של קוף בגודל בינוני ממשפחת הקופים בעלי הזנב, הקרובים לקופי הגונון. הסוג כולל שישה מינים, אם כי יש המסווגים את כל מיני הגנון הירוק כתת-מינים של מין אחד. הקוף נקרא בשם זה בשל צבעו התכול-חיוור של אזור הישבן אצל הזכרים.
קופים אלו מצויים באפריקה שמדרום לסהרה, מסנגל ואתיופיה ועד דרום אפריקה וחלקם הופצו גם לקריביים, בהם הם מינים פולשים.
מינים

קוף סבוס (Chlorocebus sabaeus)
קוף סוואנה ירוק (Chlorocebus aethiops)
Chlorocebus djamdjamensis
Chlorocebus tantalus
קוף ורווט (Chlorocebus pygerythrus)
קוף מלברוק (Chlorocebus cynosuros)
קרחון אירונאוט

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  73°16′00″S 163°36′00″E﻿ / ﻿73.2667°S 163.6°E﻿ / -73.2667; 163.6
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון אירונאוט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון אירונאוט
 
קרחון אירונאוט או קרחון איירונאוט (באנגלית: Aeronaut Glacier; מילולית "קרחון אווירונאוט") הוא קרחון יובלי, בסמוך מצפון להרי הצלב הדרומי, באזור חוף בורכגרווינק של ארץ ויקטוריה שבאנטארקטיקה.
אורכו של הקרחון 40 קילומטרים, והוא זורם בשיפוע מתון.
מוצאו של הקרחון בגייר מסה, והוא זורם לכיוון צפון - מזרח, ונשפך אל חלקו העליון של קרחון אוויאייטור.
היסטוריה > מקור השם

שמו של הקרחון ניתן לו על ידי הקבוצה הצפונית (northern party) של משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1962–1963.
שם זה קשור לשמות של קרחונים סמוכים (שמות העוסקים בתעופה וחלל): קרחון קוסמונט, קרחון קוסמונאוט, קרחון אוויאייטור. "קוסמונאוט" משמעו "אסטרונאוט".
כל קרחונים אלה הם יובלים של קרחון אוויאייטור.
בנוסף, שמו של קרחון זה ניתן לזכר התמיכה האווירית שניתנה על ידי טייסת צי ארצות הברית VX-6.
לציון תמיכה אווירית זו - נקרא גם קרחון אוויאיטור הסמוך ("אוויאייטור" באנגלית משמעו "טייס").
לקריאה נוספת

• D. H. Elliot M. A. Siders M. A. Haban, , Geological Investigations in Northern Victoria Land, Volume 46, https://doi.org/10.1002/9781118664957.ch11
• Damaske, D. & Schreckenberger, B. & Goldmann, F.. (2014), , Polarforschung. 84. 1-13
רדיפות הכנסייה הקתולית בגרמניה הנאצית

רדיפת הכנסייה הקתולית בגרמניה הנאצית התרחשה בגרמניה הנאצית במשך כל תקופת שלטונו של אדולף היטלר מעליית הנאצים לשלטון ב-1933 ועד מותו וכניעת גרמניה הנאצית, ב-1945. המשטר הנאצי רדף, חיסל ודיכא את האמונה הקתולית בכל מדינה שכבש. בסך הכל, שליש מהכמרים הגרמנים חוו סוג של דיכוי אלים, פיזי או פסיכולוגי בגרמניה הנאצית וכ-400 כמרים גרמנים נשלחו למחנה הריכוז דכאו. בפולין היו הנאצים אכזריים הרבה יותר אל הקתולים. מ-1939 התחילו הנאצים לפרק את הכנסייה הקתולית הפולנית באופן שיטתי ורוב מוחץ של הכמרים בפולין נרצחו, גורשו או ברחו. מבין 2,720 אנשי הכמורה שנכלאו בדכאו מגרמניה והשטחים הכבושים, 2,579 (או 94.88%) היו קתולים.
רקע

התוכנית לטווח הארוך של הנאצים הייתה להגדיל את גרמניה לגודל מקסימלי לאחר הניצחון הסופי במלחמה. האידאולוגיה שלהם לא יכלה לקבל מוסד אוטונומי, שלגיטימיותו לא נבעה מהממשלה, והם רצו להכפיף את הכנסייה למדינה. הקתולים נחשדו בחוסר פטריוטיזם, בחוסר נאמנות לארץ האב או בשירות האינטרסים של "כוחות זרים מרושעים". מאבק תעמולתי ותקשורתי אגרסיבי שיצר יוזף גבלס הראה את הסכסוך עם הכנסיות כנושא בעדיפות עליונה, והציג את הכנסייה הקתולית כ"חתרנים" תחת המשטר החדש. בטווח הקצר, היטלר התכוון לרסן את האנטי-דתיות שלו, כשראה סכנה בחיזוק הכנסייה תוך רדיפה שלה.
בשנות ה-20 וה-30 של המאה ה-20, מנהיגים קתוליים פרסמו התנגדות מפורשת אל האידאולוגיה הנאצית וההתנגדות הנוצרית העיקרית לנאציזם הגיעה מהכנסייה הקתולית. בישופים רבים גינו את האידאולוגיה שקידמו הנאצים, וכינו אותה "תורת השווא" שלהם, בהתייחס לתורת הגזע הנאצית שכן היא נוגדת את הנצרות. הבישופים הזהירו את הקתולים מפני גזענות נאצית וכמה מהדיוקסיות אסרו על חברות במפלגה הנאצית. במקביל, העיתונות הקתולית מתחה ביקורת רבה על התנועה הנאצית. על ההתנגדות גרמנית לנאציזם בהקשר של הכנסייה הקתולית, כתב ההיסטוריון תיאודור ס. האמרוב (אנ'):
הכנסייה הקתולית ... בדרך כלל התבוננה במפלגה הנאצית בחשש ובחשד. היא הרגישה מאוימת על ידי האידיאולוגיה הרדיקלית האולטרה-לאומית, שראתה את האפיפיורות כמוסד מרושע וחייזרי, שהתנגד לבדלנות דנולית בחינוך ובתרבות, ולעיתים נראה היה שהוא מקדם את החזרה לפגאניזם הנורדי. הקמת הרייך השלישי מסמנת את בואו של סכסוך מר בין הכנסייה והמדינה
רדיפות בגרמניה

לאחר המלחמה אספה הלשכה האמריקאית לשירותים אסטרטגיים תיעודים מחוקי נירנברג העוסקים באופי והיקף הרדיפה הנאצית בכנסיות. צעדים שונים שצוינו כללו את הקמפיין לדיכוי ארגוני קהילה ובני נוער, המערכה נגד בתי ספר אזרחים ומערכת השמצה נגד הכמורה. בדו"ח שכותרתו "תוכנית המתאר הנאצית: רדיפת הכנסיות הנוצריות" כתב מנהל ועדת המשרד לשירותים אסטרטגיים בארצות הברית כי:
לאורך כל תקופת השלטון הלאומי-סוציאליסטי של היטלר נפגעו חירויות הדת בגרמניה ובאזורים הכבושים. הכנסיות הנוצריות השונות נותקו באופן שיטתי מתקשורת אפקטיבית עם האנשים. הם היו מרותקים ככל האפשר לביצוע תפקידים דתיים צרים, ואפילו בתחום צר זה היו נתונים למכשולים רבים ככל שהנאצים העזו לכפות. תוצאות אלה הושגו בחלקן באמצעים חוקיים ובחלקם באמצעים בלתי חוקיים וטרוריסטיים.
בשנות השלושים המאוחרות עבר היטלר לחסל את הקתוליות הפוליטית. הנאצים עצרו אלפי חברי מפלגת המרכז הגרמנית, שהיו קתולים כאמור. ממשלת מפלגת העם הקתולית הופלה על ידי הפיכה נאצית ב־9 במרץ 1933. אלפיים בעלי תפקידים של המפלגה אוגדו על ידי המשטרה בסוף יוני אותה שנה, והיא ומפלגת המרכז הלאומית פורקה בתחילת יולי. הפירוק הותיר את גרמניה המודרנית ללא מפלגה קתולית בפעם הראשונה. הבישוף קרשו כתב כי הוותיקן חרד להגיע להסכמה עם הממשלה החדשה, למרות "המשך התנכלות לכמורה הקתולית, והפרעות אחרות שביצעו הרדיקלים הנאצים נגד הכנסייה וארגוניה".
יחסו של האס אס אל הכנסייה הקתולית

תחת פיקודו של סגנו של הימלר, ריינהרד היידריך, משטרת הביטחון והאס דה היו אחראיות על דיכוי אויבי המדינה הנאצית, כולל "כנסיות פוליטיות" - כמו אנשי דת לותרנית וקתולית שהתנגדו למשטר היטלר. מתנגדים כאלה נעצרו ונשלחו למחנות ריכוז. על פי דברי הביוגרף של הימלר, פטר לונגריך, הימלר התנגד נחרצות למוסר המיני הנוצרי ו"עקרון הרחמים הנוצריים". בשנת 1937 כתב הימלר כי:
אנו חיים בעידן של סכסוך אולטימטיבי עם הנצרות. זה חלק ממשימתה של האס אס להעניק לעם הגרמני במחצית המאה הבאה את היסודות האידיאולוגיים הלא-נוצריים עליהם יוכלו להוביל ולעצב את חייהם. משימה זו אינה מורכבת אך ורק בהתגברות על יריב אידיאולוגי אלא חייבת להיות מלווה בכל שלב על ידי תנופה חיובית: במקרה זה פירושו שחזור המורשת הגרמנית במובן הרחב והמקיף ביותר.
הימלר ראה את המשימה העיקרית של האס אס ככזו שצריכה "לפעול כמטרה להתגבר על הנצרות ולהשיב אורח חיים גרמני כדי להתכונן לסכסוך המתקרב בין בני אדם לסאבומנים" (הכוונה ב"סאמבונים" היא לאנשי דת המגיעים מנפת סאבונה). לונגריך כתב כי בעוד שהתנועה הנאצית בכללותה השיקה את עצמה כנגד יהודים וקומוניסטים, "על ידי קישור דה-כריסטליזציה עם גרמניזציה מחודשת, הימלר סיפק לאס-אס מטרה ולעצמו מטרה." לפי דבריו של לוגריך התחיל הימלר להפוך את ה- אס אס למוקד של "פולחן נאצי".
ראו גם

חג המולד בגרמניה הנאצית
הערות שוליים

1 2  Alan Bullock, Hitler, a Study in Tyranny, Odhams Press, 1960, עמ' 219. (באנגלית)
↑  Joseph W. Bendersky, A Concise History of Nazi Germany, Rowman & Littlefield, 2007, עמ' 147, ISBN 978-0-7425-5363-7. (באנגלית)
↑  Theodore S. Hamerow, G. P. Gooch Professor Emeritus of History Theodore S. Hamerow, On the Road to the Wolf's Lair: German Resistance to Hitler, Harvard University Press, 1997, עמ' 196, ISBN 978-0-674-63680-4. (באנגלית)
↑  Theodore S. Hamerow 1997, עמ' 74
↑  The German Churches in the Third Reich by Franklin F. Littell
↑  Joachim C. Fest, Plotting Hitler's Death: The German Resistance to Hitler, 1933-1945, Phoenix, 1997, עמ' 31, ISBN 978-0-7538-0040-9. (באנגלית)
↑  The German Churches in the Third Reich by Franklin F. Littell, web.archive.org, ‏2018-09-15
↑  Theodore S. Hamerow, G. P. Gooch Professor Emeritus of History Theodore S. Hamerow 1997, עמ' 132
↑  "Nazi trial documents made public" (באנגלית בריטית). 2002-01-11. נבדק ב-2021-02-16.
↑  "The Nazi Master Plan; The Persecution of Christian Churches", web.archive.org, ‏2012-03-27
1 2  William L. Shirer, Rise And Fall Of The Third Reich: A History of Nazi Germany, Simon and Schuster, 1990, עמ' 201, ISBN 978-0-671-72868-7. (באנגלית)
↑  Ian Kershaw 2008, עמ' 295
אדלברט פרובסט, המנהל הארצי של התאחדות הספורט הקתולית, נרצח בליל הבדולח ב-1938.
הגולייטר הנאצי מווינה, אודילו גלובוצניק, אשר פתח ב"מסע צלב" נגד הכנסייה הקתולית
היינריך הימלר (משמאל) וריינהרד היידריך (מימין) היו אנטי-קתולים נוקשים.
קובה (יפן)

קו הרקיע של קובה
קוֹבֶּה (ביפנית: 神戸市) היא בירת מחוז היוגו, בחבל קנסאי, שעל האי הונשו ביפן, מערבית לאוסקה, היא אחת מערי הנמל המרכזיות של יפן, יחד עם יוקוהמה, נגויה, אוסקה וטוקיו. נכון ל-1 ביולי 2021, התגוררו בקובה מעל מיליון וחצי איש, העיר היא השנייה בגודלה בקנסאי, והשמינית ביפן כולה.
היסטוריה

האזור מוזכר לראשונה בספר "ניהון שוקי", בו מתואר ייסוד מקדש השינטו איקוטה על ידי הקיסרית ג'ינגו בשנת 201 לספירה. לאורך מרבית ההיסטוריה שלה, העיר לא נשלטה על ידי ישות פוליטית אחת, אף לא בתקופת אדו, בה שלטה שוגונות טוקוגאווה ישירות על הנמל בעיר. היא הייתה אחת הערים הראשונות שנפתחו לסחר עם המערב בשנת 1868. העיר נוסדה בצורתה הנוכחית ב-1889, ושמה נגזר מהמונח "kanbe", כינוי למגני מקדש איקוטה שבעיר. היא צורפה כאחת מ-17 "הערים המיועדות" של יפן ב-1956.
בשנת 1923, תושבי נגסאקי רבים מצאו מפלט בקובה לאחר רעידת האדמה שאירעה בעירם. בשנת 1995 אירעה בעיר רעידת אדמה בעוצמה של 7.2 בסולם ריכטר, בה נהרגו כ-5500 אנשים; בעקבותיה נפגע מעמדה כאחת מערי הנמל הבולטות ביפן, אך היא נותרה הרביעית בחשיבותה מביניהן.
כלכלה

בעיר שוכנים משרדיהן הראשיים של חברות יפניות ידועות רבות (כגון תעשיות כבדות קווסאקי), וגם מספר חברות בינלאומיות קבעו בה את מקום מושבן של הנהלות סניפי יפן או אסיה שלהן (כגון נסטלה ופרוקטר אנד גמבל).
תחבורה

בין העיר לבין האי אוואג'י מחבר הגשר התלוי אקשי-קייקיו כחלק מן הכביש המהיר בין הונשו לשיקוקו. זהו הגשר התלוי הארוך בעולם נכון ל-2014.
תרבות

העיר ידועה בשל בשר בקר קובה שמוצאו בה והוא קרוי על שמה.
בעיר מצוי אחד מאתרי המעיינות החמים הידועים ביפן, ארימה אונסן.
יהדות העיר

בקובה הייתה קיימת קהילה יהודית קטנה שאורגנה בשנות ה-30 על ידי ניסים טאוויל שהגיע למקום בענייני מסחר והביא ספר תורה מירושלים. בפרוץ מלחמת העולם השנייה נמלטו לקובה אלפי יהודים מליטא ובהם המורים והתלמידים של ישיבת מיר, שקיבלו ויזות מידי צ'יאונה סוגיהארה. עם פרוץ המלחמה בין יפן לארצות הברית עזבו כל הפליטים, רובם לשאנגחאי. כיום יש בעיר מספר מועט של יהודים, אותם משרת בית כנסת פעיל.
ערים תאומות

ארצות הברית סיאטל, ארצות הברית
צרפת מרסיי, צרפת
ברזיל ריו דה ז'ניירו, ברזיל
לטביה ריגה, לטביה
ספרד ברצלונה, ספרד
פקיסטן פייסלאבאד, פקיסטן
איראן בם, איראן
דרום אפריקה יוהנסבורג, דרום אפריקה
קוריאה הדרומית אינצ'ון, קוריאה הדרומית
תמונות

גשר קובה
מלון מריקן פארק אוריינטל
הרבורלנד, אזור מסחרי
קובה במבט ממטוס
גשר אקשי-קייקיו
נמל קובה
הערות שוליים

↑  הציל שש מאות יהודים בחתימת ידו, מעריב, 5 בינואר 1970
| --- | --- |
בקרת זהויות :  NLI: 987007561931205171  BNE: XX5747814  BnF: cb15296234c (data)  CiNii: DA01656879  GND: 4195257-1  ISNI: 0000 0004 0402 4501  LCCN: n80022953  MusicBrainz: 230b4d56-82b4-4538-84fc-fc8312235e5d  NARA: 10044875  NDL: 00257493  NKC: ge129600  SUDOC: 027406253  VIAF: 251133013   WorldCat (עם VIAF): 251133013 
ערך זה הוא קצרמרבנושא יישובים ביפן. אתם מוזמנים לתרום לוויקיפדיה ו.
קרחון איל פולו

| --- | --- |

 מידע כללי
 מיקום:  אזור הברית האנטארקטית 
 קואורדינטות:  69°50′N 74°54′W﻿ / ﻿69.833°N 74.900°W﻿ / 69.833; -74.900 או 60°50′N 74°45′W﻿ / ﻿60.833°N 74.750°W﻿ / 60.833; -74.750
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון איל פולו(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון איל פולו
 
קרחון איל פולו (באנגלית: Il Polo Glacier) הוא קרחון קטן באזור חוף אינגריד כריסטנסן, בארץ הנסיכה אליזבת, שבאנטארקטיקה.
הקרחון זורם לכיוון צפון בין נונאטאק סווארתהאוזן לנונאטאק בויד, ונשפך אל חלקו המערבי של מדף הקרח פבליקיישנז.
היסטוריה > גילוי ומיפוי הקרחון

הקרחון מופה בשנת 1952, באופן גס, על ידי ג'ון ה. רוסקו (John H. Roscoe), בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה בעונת המחקר (הקיץ האנטארקטי) 1946–1947.
היסטוריה > מקור השם

רוסקו נתן לקרחון את שמו.
רוסקו קרא לקרחון על שם כתב העת איל פולו (Il Polo), שפורסם על ידי המכון הגאוגרפי (Istituto Geografico), בעיר פורלי שבאיטליה.
רחמים אריה אברהם ארייאש

| --- | --- |
 מקום קבורה:  אזמיר
 פטירה:  1839 כ"ג באלול ה'תקצ"ט
 מדינה:  האימפריה העות'מאנית
 תפקידים נוספים:  חזן, פייטן, דרשן
 רבותיו:  רבי יצחק גאטינייו, רבי ברוך קאלומיטי
 חיבוריו:  שפתי רננות
 צאצאים:  הרב חיים יוסף הכהן ארייאש
 
הרב רחמים אריה אברהם הכהן ארייאש (אריאש) (? - כ"ג באלול התקצ"ט) היה רב, דיין, דרשן ופייטן באזמיר. מחבר ספר שפתי רננות.
תולדותיו

מגדולי תלמידיו של הרב יצחק גאטינייו, מחבר ספר בית ישחק: ”דנהירנא כד הוינא טליא בימי חורפי מקדמוני שהייתי לומד תורה לפני מורי הרב בעל בית ישחק...” (שפתי רננות, דרוש עשירי) וכן מפי רבי רבי ברוך קאלומיטי, מחבר ספר אבק דרכים. דרש בק"ק אורחים ובק"ק מחזיקי תורה, היה אחד מגדולי החזנים והפייטנים באזמיר, ושימש כשליח ציבור בשבתות חגים ומועדים, ובעיקר היה ידוע בחזנות המיוחדת שלו לשמחת בית השואבה. הגאון מרן החבי"ף מעיד עליו:
ובימינו זכינו לשמוע לתרי גברי רברבי, הרב "כבוד יו"ט" והרב שפתי רננות ז"ל כשהיו משוררים היו"ד דברות אין ספק דמלאכי מרום היו באים לשמוע...אשרי אזן דשמעה דלא הניחו אחריהם אפילו לשליש ולרביע
בן דודו של החבי״ף, רבי ישראל משה חזן בספר כרך של רומי (דף ב עמוד א), תוך דיון הלכתי על שילוב מנגינות גויים בתפילה, מעיד עדות יוצאת דופן על רבי אברהם:
ומעיד אני עלי שמים וארץ שבהיותי בעיר גדולה של חכמים ושל סופרים סמירנא יע"א, ראיתי מגדולי החכמים המפורסמים שהיו משוררים גדולים על משקל המוסיקא, ובראשם הרב המופלא אברהם הכהן אריאש זלה"ה... היו הולכים בכנסיית הנוצרים מאחרי הפרגוד בימי חגם להתלמד מהם אותו הקול המוכנע המשבר הלב. והיו מסדרים מאותם הקולות קדישים וקדושות דבר פלא. ומעשה רב כזה הוא סיוע גדול על כל האמור ומפורש לעיל ודי בזה
היה חבר בבית דינו של רבי רפאל יוסף חזן, מחבר שו"ת חקרי לב, וכן בבית דין לגיטין בראשותו של הרב שלמה חכים. ידוע בענוותנותו הגדולה, עמה היה מקבל את כל האדם בסבר פנים יפות. רוב חיבוריו של הרב, אותם כתב במשך שנים רחמים נשרפו בשרפה הגדולה באזמיר בי"א באב התר"א, ורק מפני שאחד מן התלמידים לקח עמו חלק מכתביו של הרב, באותו היום, הם ניצלו מהשריפה. מתלמידיו הרב דניאל הכהן נהר. אחי רחמים אריה אברהם היה הרב נסים משה, שהגיה את ספר שפתי רננות ובן אחותו היה הגביר יצחק הכהן מירקאדו.
נפטר בכ"ג באלול התקצ"ט (1839). ספד לו הרב חיים פאלאג'י.